पाएं अपने शहर की ताज़ा ख़बरें और फ्री ई-पेपरडाउनलोड करें
भूरी पहाड़ी गांव में स्थित राजकीय आयुर्वेदिक औषद्यालय करीब एक माह से बंद पड़ा हुआ है। इस संबंध में जिला छात्र संघर्ष समिति सवाई माधोपुर के संयोजक अशोक राजा ने आयुर्वेद विभाग के उपनिदेशक को ज्ञापन सौंपकर बंद पड़े आयुर्वेदिक औषधालय को चालू करवाने की मांग की है। उन्होंने ज्ञापन में बताया कि भूरी पहाड़ी गांव में संचालित राजकीय आयुर्वेदिक औषधालय लगभग एक माह से बंद पड़ा हुआ है। यहां पर दो कर्मचारी नियुक्त है, लेकिन उनकी ड्यूटी अन्यत्र जगह पर लगा रखी है, जिससे यहां पर एक माह से ताला लटका हुआ है। भूरीपहाड़ी और डूंगरी के हजारों लोगों के लिए यह एक मात्र आयुर्वेदिक औषधालय संचालित है, जहां लोग उपचार के लिए आते हैं, लेकिन वह भी बंद पड़ा हुआ है।
इन दिनों कोरोना संक्रमण का भयानक दौर चल रहा है। लगभग हर घर में कोई ना कोई उल्टी, दस्त, बुखार से लोग पीड़ित है। ऐसे में उन्होंने आयुर्वेद विभाग के उपनिदेशक को ज्ञापन देकर जल्द से जल्द भूरी पहाड़ी गांव में बंद पड़े आयुर्वेदिक औषधालय को चालू करवाने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn